বিজুল দারুল হুদা কামিল স্নাতকোত্তর মাদ্রাসা
বিজুল দারুল হুদা কামিল স্নাতকোত্তর মাদ্রাসা বাংলাদেশের দিনাজপুর জেলার একটি কামিল মাদ্রাসা। এটি দিনাজপুর জেলার বিরামপুর উপজেলার ৪নং দিওড় ইউনিয়নের ঢাকা-দিনাজপুর মহাসড়কের পাশেই অবস্থিত। মাদ্রাসাটি ১৯৫৮ সালে স্থানীয় কিছু আলেম ও শিক্ষানুরাগী ব্যক্তি কর্তৃক প্রতিষ্ঠিত হয়। এখানে ইবতেদায়ী থেকে শুরু করে কামিল শ্রেণী পর্যন্ত পাঠদান করা হয়। ইবতেদায়ী, দাখিল ও আলিম শ্রেণীর পরীক্ষার জন্য মাদ্রাসাটি বাংলাদেশ মাদ্রাসা শিক্ষাবোর্ডের অধিনস্থ রয়েছে। এছাড়াও ফাজিল ও কামিল ডিগ্রির জন্য ইসলামি আরবি বিশ্ববিদ্যালয়ের অধিভুক্ত রয়েছে। মাদ্রাসার বর্তমান অধ্যক্ষের নাম ড. মোঃ নূরুল ইসলাম।